മുല്ലപ്പെരിയാര് ജലനിരപ്പ് 138.85 അടിയില് തുടരുന്നു മന്ത്രിമാര് ഇന്ന് അണക്കെട്ട് സന്ദര്ശിക്കും ഇടുക്കി: ആറ് സ്പില്വേ ഷട്ടറുകള് തുറന്നിട്ടും മുല്ലപ്പെരിയാര് അണക്കെട്ടിലെ ജലനിരപ്പ് കുറയാതെ തുടരുന്നു. 138.85 അടിയാണ് നിലവിലെ ജലനിരപ്പ്. ഇന്നലെ ഉച്ചയോടെ ജലനിരപ്പ് 138.95 അടിയില് എത്തിയിരുന്നു. തുടര്ന്നാണ് ഷട്ടറുകള് കൂടുതല് ഉയര്ത്തി വെള്ളമൊഴുക്കിയെങ്കിലും ജലനിരപ്പില് നേരിയ കുറവ് മാത്രമാണ് ഉണ്ടായത്. റൂള് കര്വ് പ്രകാരം ഇന്ന് രാത്രി വരെ അണക്കെട്ടില് അനുവദിനീയമായ ജലനിരപ്പ് 138 അടിയാണ്. എന്നാല് ഷട്ടറുകള് ഉയര്ത്തി രണ്ടു ദിവസം കഴിഞ്ഞിട്ടും അനുവദിനീയമായ അളവില് നിജപ്പെടുത്താന് തമിഴ്നാടിന് കഴിഞ്ഞിട്ടില്ല. സെക്കന്ഡില് 2974 ഘനയടി വെള്ളമാണ് സ്പില്വേയിലൂടെ ഇടുക്കിയിലേക്ക് ഒഴുക്കുന്നത്. 2340 ഘനയടി വെള്ളം തമിഴ്നാട് കൊണ്ടു പോകുന്നുണ്ട്. സ്പില്വേ ഷട്ടറുകള് ഇന്നലെ വൈകുന്നേരം മൂന്നെണ്ണം കൂടി ഉയര്ത്തിയതോടെ പെരിയാറില് ജലനിരപ്പ് മൂന്ന് അടി കൂടി ഉയര്ന്നിരുന്നു. ജലവിഭവ വകുപ്പ് മന്ത്രി റോഷി അഗസ്റ്റിന്റെ നേതൃത്വത്തിലുള്ള സംഘം സ്ഥലത്ത് ക്യാമ്ബ് ചെയ്യുന്നുണ്ട്. അതിതീവ്ര മഴയ്ക്ക് സാധ്യത ഇന്ന് അഞ്ച് ജില്ലകളില് ഓറഞ്ച് അലര്ട്ട് അതേസമയം, അണക്കെട്ടിലെ ജലനിരപ്പ് കുറയാത്ത സാഹചര്യത്തില് സ്ഥിതിഗതികള് നേരിട്ട് വിലയിരുത്താന് മന്ത്രി റോഷി അഗസ്റ്റിനും പി.പ്രസാദും ഇന്ന് അണക്കെട്ട് സന്ദര്ശിക്കും. മുല്ലപ്പെരിയറിലേക്കുള്ള നീരൊഴുക്ക് കുറയുന്നില്ലെന്ന് റോഷി അഗസ്റ്റിന് ഇന്നലെ പറഞ്ഞിരുന്നു. ഈ പശ്ചാത്തലത്തില് തമിഴ്നാട് കൂടുതല് ജലം കൊണ്ടുപോയാല് മാത്രമേ ജലനിരപ്പ് കുറയുകയുള്ളു എന്നും അതിനു ആവശ്യപ്പെട്ടിട്ടുണ്ടെന്നും മന്ത്രി വ്യക്തമാക്കിയിരുന്നു.